Bi wesîleya serrgêra Komployê 9ê Teşrîna Verêne yo ke şexsê Rayberê Şarê Kurdî Abdullah Ocalanî de vera şarê kurdî ame kerdene û paytextê Fransa Paris de çalakîye ameye kerdene.
Bi seyan kesê ke vejîyayî kuçeyan bi sloganan  verê îstasyonê trenan ê Villiers Le Belî ra heta Keyeyê Kulturî yê  Kurdan rayra şîyî. Badê rayraşîyayîşî eşkerayîye ameye dayene. Eşkerayîye de ame vatene ke komployo ke 24 serrî verî ame kerdene ewro pê qirkerdişan dewam keno. Çalakwanan vat bedelê ci çi beno wa bibo ê do wayîrê Rayberê xo veyîyê  û rêçê ey şirê.
Eşkerayîye semedê rayraşîyayîşê merkezî yo ke do ewro saete 14.00 Republique  de bêro kerdene veng da.
